การวิจัยและพัฒนา

1.  ผลิตภัณฑ์

บริษัทได้ตระหนักถึงความสำคัญของคุณภาพผลิตภัณฑ์และการตอบสนองต่อความต้องการของลูกค้าเป็นหลัก
บริษัทจึงมีนโยบายที่เน้นในเรื่องการวิจัยและพัฒนาเกี่ยวกับผลิตภัณฑ์อย่างต่อเนื่อง ได้แก่
การพัฒนาผลิตภัณฑ์ใหม่
การพัฒนาผลิตภัณฑ์ให้มีความเหมาะสมกับลักษณะการใช้งานของลูกค้าแต่ละราย
และการลดผลกระทบต่อสิ่งแวดล้อม เป็นต้น
ทำให้บริษัทสามารถให้คำแนะนำแก่ลูกค้าเพื่อให้สามารถนำสีไปใช้ได้เต็มประสิทธิภาพ
และเพิ่มความสามารถในการแข่งขันโดยการสร้างความแตกต่างจากคู่แข่ง
โดยการวิจัยและพัฒนาของบริษัทสามารถแบ่งได้ดังนี้

0.  การร่วมวิจัยและพัฒนากับเจ้าของ Know-How บริษัทมีการร่วมวิจัยและพัฒนากับเจ้าของ
    Know-How เพื่อให้สีมีคุณสมบัติที่พิเศษ และสอดคล้องกับความต้องการของตลาด เช่น

1)  การร่วมวิจัยตามความร่วมมือทางเทคนิคกับ INX International Ink Co.
    ในการพัฒนาสายการผลิตหมึกพิมพ์

2)  การร่วมวิจัยตามความร่วมมือทางเทคนิคกับ BASF Coatings Japan
    ในการพัฒนาสายการผลิต และสีพ่นกลุ่มยานยนต์

3)  การร่วมวิจัยตามความร่วมมือทางเทคนิคกับ Watson Standard ประเทศสหรัฐอเมริก
    ในการพัฒนาสายการผลิต และสีเคลือบบรรจุภัณฑ์

    0.  การวิจัยและพัฒนาขึ้นเอง โดยการพัฒนา Know-How จากเจ้าของลิขสิทธิ์
        และการวิจัยและพัฒนาเพื่อการปรับการใช้งานสีให้สอดคล้องกับสภาพแวดล้อมในประเทศไทย
        เช่น

1)  บริษัทมีการวิจัยและพัฒนาสีเพิ่มเติมเพื่อปรับการใช้งาน
    เนื่องจากประเทศไทยมีสภาพภูมิอากาศต่างจากประเทศญี่ปุ่นและอเมริกา
    และมีลักษณะวิธีการใช้สีที่แตกต่างกัน
    โดยที่โรงงานในประเทศญี่ปุ่นจะใช้ระบบคอมพิวเตอร์และมีหุ่นยนต์เข้ามาใช้ในกระบวนการผลิต
    เนื่องจากมีการผลิตต่อครั้งเป็นจำนวนมาก ในขณะที่ประเทศไทยยังต้องพึ่งพาแรงงานคนอยู่
    จึงต้องมีการพัฒนาปรับสูตรและส่วนผสมของสีที่ใช้สำหรับการพ่นด้วยมือ
    เพื่อให้มีคุณสมบัติการยึดเกาะดีขึ้นและให้สีที่พ่นมีความเรียบสม่ำเสมอกัน

2)  บริษัทมีการคิดค้นและพัฒนาสูตรสีโดยตระหนักถึงสิ่งแวดล้อม เช่น สี Hi-Solid คือ
    สีที่ลดปริมาณการใช้ทินเนอร์ การพัฒนาสูตรสีชั้นเดียว 1-Coat System แทนสี 2-Coat
    System ที่ต้องเคลือบสี 2 ชั้น ทำให้ลดมลภาวะและประหยัดต้นทุนของลูกค้า
    โดยการลดการใช้ทินเนอร์และลดจำนวนครั้งในการเคลือบสี

จากนโยบายที่ให้ความสำคัญเรื่องการวิจัยและพัฒนาดังกล่าว
บริษัทจึงได้จัดสรรงบประมาณเพื่อเป็นเงินลงทุนสนับสนุนในส่วนที่เกี่ยวข้องกับการวิจัยและพัฒนาผลิตภัณฑ์อย่างสม่ำเสมอเป็นประจำทุกปี
โดยบริษัทมีการลงทุนในการวิจัยและพัฒนาในปี 2548 – 2550 ดังนี้

+--------+-----+--------+------------------+------+--------+-------+
| ป      | ล   | ราย    | ประโยชน์ที่ได้รับ     | งบป  |        |       |
| ระเภทก | งทุน | ละเอียด |                  | ระมา |        |       |
| ารลงทุน | โดย |        |                  | ณที่ใช้ |        |       |
|        |     |        |                  | (พัน  |        |       |
|        |     |        |                  | บาท) |        |       |
+--------+-----+--------+------------------+------+--------+-------+
|        |     |        |                  | ปี    | ปี 2549 | ปี     |
|        |     |        |                  | 2548 |        | 2550  |
+--------+-----+--------+------------------+------+--------+-------+
| การต   | บ   | ซื้อเครื่อ | เพ               | 1,13 | 4,     | 2,0   |
| รวจสอบ | ริษัท | งมือและ | ิ่มประสิทธิภาพในการต | 5.91 | 019.09 | 26.83 |
| คุณภาพแ |     | อุปกรณ์ท | รวจสอบคุณภาพของผล |      |        |       |
| ละพัฒนา |     | ี่ใช้ในห้อ | ิตภัณฑ์ให้ถูกต้องแม่นยำ |      |        |       |
| ผลิตภัณฑ์ |     | งทดลอง |                  |      |        |       |
|        |     |        | เพื่อเป็นการสร้า     |      |        |       |
|        |     |        | งความมั่นใจแก่ลูกค้าว |      |        |       |
|        |     |        | ่าผลิตภัณฑ์ที่ได้จากบริษ |      |        |       |
|        |     |        | ัทจะมีคุณภาพตรงตามค |      |        |       |
|        |     |        | วามต้องการของลูกค้า |      |        |       |
+--------+-----+--------+------------------+------+--------+-------+
| การเพ  | บ   | ซื้อเคร  | เพิ่มป             | 7,58 | 8,     | 17,0  |
| ิ่มประสิท | ริษัท | ื่องจักรแ | ระสิทธิภาพในการผลิต | 1.64 | 996.45 | 64.39 |
| ธิภาพใน |     | ละอุปกร |                  |      |        |       |
| การผลิต |     | ณ์ที่ใช้ใน | ลดต้นทุนการผลิต     |      |        |       |
|        |     | การผลิต | ของบริษัทในการใช้ปร |      |        |       |
|        |     |        | ะโยชน์จากเครื่องจักร |      |        |       |
+--------+-----+--------+------------------+------+--------+-------+
| รวม    |     |        |                  | 8,71 | 13,    | 19,0  |
|        |     |        |                  | 7.56 | 015.54 | 91.22 |
+--------+-----+--------+------------------+------+--------+-------+

นอกจากนี้ บริษัทยังได้รับการสนับสนุนด้านการวิจัยและพัฒนาผลิตภัณฑ์สีพ่นพลาสติกจาก OMT
โดยมีการลงทุนร่วมกับบริษัทในการซื้ออุปกรณ์และเครื่องมือที่ใช้ในห้องทดลอง
เพื่อใช้เพิ่มประสิทธิภาพในการตรวจสอบคุณภาพของผลิตภัณฑ์ให้ถูกต้องแม่นยำ
และทดลองผลิตภัณฑ์ใหม่ๆ ในกลุ่มสีพ่นพลาสติก เนื่องจาก OMT
ต้องการให้บริษัทใช้เครื่องมือตรวจสอบที่มีมาตรฐานเดียวกับผู้ผลิตในประเทศญี่ปุ่น
เพื่อเป็นการสร้างความมั่นใจแก่ลูกค้าว่าผลิตภัณฑ์ที่ได้จากบริษัทจะมีคุณภาพตรงตามความต้องการของลูกค้า